钦定古今图书集成/明伦汇编/官常典/第719卷 > 南霁云
## 钦定古今图书集成/明伦汇编/官常典/第719卷 > 南霁云

按《唐书忠义传》：“霁云，魏州顿丘人。少微贱，为人操舟。
禄山反，钜野尉张沼起兵讨贼，拔以为将。尚衡击汴
州贼李廷望，以为先锋，遣至睢阳，与张巡计事。退谓
人曰：‘张公开心待人，真吾所事也’。遂留巡所。巡固劝
归，不去。衡赍金帛迎，霁云谢不受，乃事巡，巡厚加礼。
始被围，筑台，募万死一生者，数日无敢应。俄有喑呜”
而来者，乃霁云也，巡对泣下。霁云善骑射，见贼百步
内乃发，无不应弦毙。子承嗣，历涪州刺史。刘辟叛，以无备谪永州。